Sezoene-Karresel
Van: Huub Brouns

De hèrfstzón sjtraoltj  sjnaomiddes weeljig werm,
mer later wäörtj ze erm en roeps verfristj 
d’n daag. Klaor hellig leecht wäörtj lies gemistj.
De nacht is kellig. Vreug gevräör, ocherm.

D’n dauw, dae somers blinkendj blank fernistj,
dae zeivertj noe en zieptj. De zjwake zjwerm
van sjaemel sjiensel sjmoortj in’t wolkesjerm.
En Cumulus of Cirrus laektj en pistj.

Het windjsjpeel blajertj oet toet sjtormgeweldj,
det den in doeëdse dorrigheid weer zjwiegtj.
Doorein regeertj de vorst, soms iezig fel.

Mer lintje lónktj, toet alles zich herkriegtj.
Gauw äövervläögeltj gelp weer bós en veldj.
Mer….drejtj  den naog väör mich dae karresel ?
_

                                Huub Brouns, Naer
Limburgish
Huub Brouns
Hoesloze teks
Mót nag bekeke waere